Stano: Srbija može da sklopi sporazum s Kinom, ali ga mora napustiti pre ulaska u EU | EurActiv Serbia\nStano: Srbija može da sklopi sporazum s Kinom, ali ga mora napustiti pre ulaska u EU\nPredstavnici Evropske komisije izjavili su da Srbija može da sklapa trgovinske sporazume sa drugim zemljama, ali da u trenutku ulaska u EU mora da se povuče iz svih bilateralnih sporazuma, komentarišući tako najavu da će Srbija do kraja 2022. potpisati sporazum o slobodnoj trgovini sa Kinom.\nSrbija je slobodna da sklapa trgovinske sporazume s drugim zemljama ili organizacijama pre nego što uđe u članstvo Evropske unije, "pod uslovom da to ne ide na uštrb odredbi Sporazuma o Stabilizaciji i pridruzivanju EU-Srbija", izjavio je 9. februara portparol u Evropskoj komisiji Peter Stano za agenciju Beta.\nOsvrćući se na najavu pporazuma o slobodnoj trgovini Srbija - Kina, Stano je dodao da "u sklopu pregovora o članstvu u EU, Srbija ima obavezu da se povuče iz svih bilateralnih sporazuma o slobodnoj trgovini na dan ulaska u članstvo Unije".\nSrpski predsednik Aleksandar Vučić je posle razgovora s kineskim predsednikom Si Djinpingom u Pekingu izjavio da takav sporazum treba da bude potpisan do kraja godine, naglasivši da će to osetno uvećati trgovinsku razmenu Srbije i Kine i dodatno privući inostrane investitore u Srbiju.\nVučić je rekao da je to važno i za Zapad i za druge delove sveta, jer "kada budu znali da Srbija ima Ugovor o slobodnoj trgovini sa Kinom, onda zaista postajemo ubedljivo najbolje mesto za ulaganje u čitavom tom delu Evrope".\nPortparol u EK Stano je takođe ukazao na to da je "EU najvažniji trgovinski i investicioni partner Srbije".\nSrbija je, po rečima Stana, "u 2020. godini 61% svoje trgovine imala s Evropskom unijom, uz veoma povoljnu dinamiku rasta, dok je udeo Kine u spoljnotrgovinskoj razmeni iznosio osam odsto".\nKad su u pitanju direktne inostrane investicije (FDI) u Srbiju, udeo kompanija iz EU je bio 69 odsto, dok su direktne investicije iz Kine iznosile 3,5 odsto, istakao je Stano.\nPremijerka Ana Brnabić ocenila je da sporazum o slobodnoj trgovini sa Kinom može "iz korena" da ojača srpsku privredu.\nNavodeći da je tokom 2021. godine Srbija ostvarila rekordan izvoz u Kinu od skoro milijardu dolara, premijerka je ocenila da bi sa ugovorom o slobodnoj trgovini, izvoz iz Srbije u tu zemlju mogao biti udesetostručen u "jako kratkom roku".\n"Mi smo i bez sporazuma o slobodnoj trgovini ostvarili neverovatan nivo trgovinske razmene sa Kinom, samo prošle godine izvoz je bio za 157 odsto veći nego 2020. a u odnosu na pre 10 godina, uvećan je 152 puta. Sa sporazumom o slobodnoj trgovini sa Kinom, samo je nebo granica za našu privredu", kazala je premijerka.


Počeli sa 3 radnika, sada ih imaju 900 i ne prestaju rasti! | Banja Luka 24 sata\nHome Biznis Počeli sa 3 radnika, sada ih imaju 900 i ne prestaju rasti!\nPočeli sa 3 radnika, sada ih imaju 900 i ne prestaju rasti!\nFirma Fructa Trade iz Dervente, jedna od vodećih kompanija u BiH u sektorima prehrambene proizvodnje i prodaje, osnovana je 1995. godine. Počeli su sa samo tri zaposlena radnika na 300 m2 proizvodnog i prodajnog prostora, a danas firma zapošljava više od 900 radnika i posjeduje 20.000 m2 proizvodno-prodajnog prostora.\nU vlasništvu Fructa Trade nalazi se 38 KORT supermarketa u više od 25 gradova širom BiH, a nedavno su prodaju proširili i na Srbiju otvorviši prvi KORT supermarket u Novom Sadu.\nZahvaljujući sredstvima Turske finansijske linije, koja su plasirana putem BBI banke, Fructa Trade nastavila je rasti i razvijati se.\n„Ponosni smo da smo u posljednjoj dekadi, imali jedan od najbržih uspona na teritoriji BiH. Povećavamo proizvodne i prodajne kapacitete. Sretni smo da je svakog dana sve više zadovoljnih kupaca koji ostaju vjerni našim brendovima“, kaže Dušan Reljić, vlasnik kompanije Fructa Trade.\nIstiče da je zadovoljan saradnjom sa BBI bankom te činjenicom da su kroz posebne linije finansiranja dobili sredstva koja su im pomogla u povećanju kapaciteta i maksimiziranju dobiti.\nInače, Turska finansijska linija desetogodišnji je projekt kojeg je pokrenula Vlada Republike Turske, i kojim je, putem BBI banke i Ziraat Bank, u Bosnu i Hercegovinu plasirano 150 miliona eura.\nRiječ je o povoljnim finansijskim linijama namijenjenim za podršku privredi BiH.


SEGREGACIONISTA: Više od polovine Amerikanaca misli da je Tramp rasista | Ekspres.net\nSEGREGACIONISTA: Više od polovine Amerikanaca misli da je Tramp rasista\nIstraživanje univerziteta Quinnipiac čiji su rezultati objavljeni ove nedelje pokazuje da 51 odsto Amerikanaca veruje da je predsednik SAD Donald Trump rasista, dok 45 procenata smatra da nije.\nKako piše CNN, ovde nije reč o uobičajenom protivljenju Donaldu Trampu, nego o činjenici da 51 odsto američkih birača smatra da je njihov predsednik rasista.\nU poređenju s ovim istraživanje, rezultati ankete iz 1968. godine, kada se za predsednika SAD-a takmičio bivši guverner Alabame i istaknuti segregacionista Džordž Valas, pokazali su da je njega rasistom smatralo svega 41 odsto Amerikanaca.\nPročitajte još: Godinu dana ebole u Kongu\nJedino što bi Trampu moglo da ide u prilog je činjenica da je broj Amerikanaca koji ga smatraju rasistom već duže vreme stabilan. Taj isti stav je 2018. imalo 49 odsto američkih birača.\nPoslednje ankete pokazuju da je Tramp pogrešio kada je mislio da će mu uvrede na račun liberalnih kongresmenki podići popularnost, budući da njegov rad podržava svega 43 odsto američkih birača, koliko i pre mjesec dana.\nU slučaju da se ovaj trend nastavi, Trampu se ne smeši uspeh na predsjedničkim izborima u SAD sledeće godine.\nPoslednji put kada mu je rejting bio na ovom nivou, demokrate su pobijedile na izborima za Predstavnički dom Kongresa.\nTags amerikadonald trampistraživanjerasista\nDONALD TRAMP: Kritikuju me da sam dobar prema Rusiji, a grub prema Severnoj Koreji ULAGANJE U VOJSKU: Senat SAD odobrio rekordni vojni budžet od 738 milijardi dolara TRAMPU “VEZUJU” RUKE: Predstavnički dom ograničio akcije predsednika ka Iranu “JA SAM OTVOREN ČOVEK” Tramp: Imaćemo vakcinu do kraja godine


MEDIJSKA KOALICIJA TRAŽI BRISANJE ODREDBE ZAKONA O GLAVNOM GRADU, KOJOM BEOGRAD MOŽE DA OSNIVA JAVNA GLASILA\nMedijska koalicija podnela je Ministarstvu regionalnog razvoja i lokalne samouprave dopis kojim traži brisanje odredbe Zakona o glavnom gradu, kojom se gradu Beogradu daje pravo da osniva javna glasila, saopštila je ta koalicija.\nU dopisu Koalicija je ukazala da je tačka 5 stava 2. člana 8 Zakona, koja predviđa da grad Beograd može da osnuje televizijske i radio-stanice, novine i druga sredstva javnog obaveštavanja, u direktnoj suprotnosti sa važećim medijskim zakonima i Medijskom strategijom.\nTakođe nije saglasna ni sa strateškim opredeljenjem države da se povuče iz vlasništva u javnim glasilima, pa se stoga traži brisanje ove odredbe.\nMedijska koalicija ističe da je nedavno učestvovala i u javnoj raspravi o Nacrtu zakona o izmenama i dopunama Zakona o lokalnoj samoupravi, tražeći dodatne izmene važećeg zakona, koje nadležno ministarstvo nije bilo predvidelo svojim nacrtom.\nKoalicija je tražila da se Zakonom definiše da lokalne samouprave svoju obavezu – da se staraju o javnom informisanju od lokalnog značaja i obezbeđuju uslove za javno informisanje na jezicima koji se koriste na teritoriji opštine – ispunjavaju u skladu sa propisima.


U Francuskoj sprečeno pet terorističkih napada - Sputnjik Srbija\n10:34 23.04.2015 (osveženo 16:19 05.10.2015) Preuzmite kraći link\nFrancuski premijer Manuel Vals izjavio je danas da je poslednjih meseci u Francuskoj sprečeno pet terorističkih napada.\nVals je, za radio-stanicu „Frans inter“ rekao da je sprečeno više napada, tačnije — pet ako se računa i neuspeli napad u predgrađu Pariza u nedelju.\nU Parizu je u nedelju uhapšen 24-godišnji muškarac pod sumnjom da je planirao da izvede napad na jednu ili dve crkve, saopštio je juče francuski ministar unutrašnjih poslova Bernar Kaznev, prenosi Tanjug.\nPotvrdivši informaciju koju je preneo francuski radio RTL, Kaznev je rekao da je u stanu 24-godišnjeg studenta pronađena velika količina oružja.\nUhapšeni student je, inače, osumnjičen za ubistvo instruktorke fitnesa koja je u nedelju pronađena mrtva u svojim kolima u mestu Vilžuif u predgrađu Pariza.\nMinistar Kaznev je precizirao da je mladić zove Sid Ahmed Glam i poreklom je iz Alžira, poznat obaveštajnim službama otkako je prošle godine izrazio želju da otputuje u Siriju, i od tada je bio pod diskretnim policijskim nadzorom.\nOn je u međuvremenu otputovao u Tursku, a po povratku je stavljen u pod prismotru, ali ništa sumnjivo od tada nije primećeno ni u njegovom ponašanju, niti u analizi podataka o njegovim komunikacijama.\nIstragom koja je pokrenuta u nedelju utvrđeno je da postoji veza između ovog mladića, povrede noge koju je imao u trenutku kada je uhapšen i plana da izvede napad, kao i ubistva 32-godišnje žene u nedelju.\nIstražitelji ga sumnjiče da je pokušao da, iz za sada nepoznatih razloga, ukrade automobil instruktorke fitnesa, u čemu nije uspeo, ali je slučajno sebi pucao u nogu, a nju ubio.\nNjegova DNK i tragovi krvi pronađeni su u automobilu ubijene žene.\nsprečavanje, terorizam, Manuel Vals, Francuska


22. okt 15:38\nNovi uspeh šabačkih "Pantera"\nProteklog vikenda održan je 7. međunarodni Ju Jutsu turnir za sve uzrasne kategorije “Istočno Sarajevo Open 2021”u Republici Srpskoj. Takmičili su se takmičari iz 22 kluba sa 350 takmičara iz devet zemalja. Ju Jutsu klub Panter...\n19. okt 14:25\n18. okt 14:44\n18. okt 14:20\n18. okt 14:39\n18. okt 16:09\nZlato za KK "Taur"\nEkipa KK Taur završila je svoj nastup prvog dana Prvenstva Srbije koje se održava u Novom Sadu od 15 - 17.oktobra. U uvodnoj utakmici za mlade konje predstavljali su nas: Ognjen Janković sa Kingom, Jovana Arsenović sa Kadetom i...\nMačvanka okružna liga\nU nedelju 17.oktobra igra se 9. kolo Mačvanske okružne lige. Posle 8. kola na tabeli je prvi tim Radnički (klupci) sa 18, a prate ga Hajduk Stanko iz Crne Bare sa istim brojem bodova i Podrinje iz Lozničkog polja sa bodom manje. Na...\n16. okt 10:56\n15. okt 14:06\nVK "ŠABAC " - sutra prva utakmica Super lige\nVaterpolo klub "Šabac" sutra 13. oktobra igra prvu utakmicu Super lige u novoj sezoni na Gradskom bazenu u Šapcu protiv Vaterpolo kluba "Valis" iz Valjeva.Utakmica počinje u 19 sati, a zbog epidemiološke situacije broj mesta je...\n12. okt 11:18\nU prethodna dva vikenda, atletičari Sprinta su imali dva nastupa. Prvog vikenda oktobra u Sarajevu, po prelepom i sunčanom vremenu, održano je Prvenstvo BIH u višebojima i na njemu je van konkurencije nastupilo 6 atletičara Ak...\n12. okt 10:40\nMačvanska okružna liga: Rezultati 8. kola\nU nedelju 10.oktobra odigrano je 8. kolo Mačvanske okružne lige. Posle ovog kola na tabeli je prvi tim Radnički ( Klupci ) sa 18, a prate ga Hajduk Stanko iz Crne Bare sa istim brojem bodova i Podrinje iz Lozničkog polja sa bodom...\n11. okt 15:24\nOdložen meč Fk Mačva- Fk Zlatibor\nOdlukom Medicinske komisije Fudbalskog saveza Srbije odložen je meč 12. kola FK Mačva – FK Zlatibor koji je trebalo da bude odigran u nedelju 10. oktobra 2021. godine. Razlog za to jeste bolest većeg broja igrača FK...\n11. okt 15:07\nMačva - Bačka 0:0\nU utakmici koja je sinoć odigrana na stadionu "Slavko Maletin Vava" u Bačkoj Palanci, pred oko 350 gledalaca šabačka Mačva odigrala je nerešeno, 0:0 sa domaćinom, ekipom OFK "Bačka". U ovim uslovima ovo je odlučan rezultat,...\n7. okt 19:32\nOKK Šabac otvara novu sezonu\nOmladinski Košarkaški klub Šabac, sa muškom i ženskom selekcijom, počinju takmičenje u podmlađenim sastavima, i sa novom predsednicom kluba Jelenom Stošić. Na konferenciji za novinare govorilo se o ambicijama u predstojećoj...\n5. okt 18:56\nOdržana druga OCR trka u Šapcu\nBushido challenge team games i druga OCR trka za odrasle održani su juče u Šapcu na radost ljubitelja adrenalina. U pojedinačnoj konkurenciji bilo je 350 takmičara, dok je ukupno 110 učesnika rešilo da odmeri snage sa drugim...\n4. okt 14:43\nNova 3 boda za Mačvu\nFudbalski klub "Mačva" savladala je Grafičar u 10. kolu Prve lige Srbije rezultatom 2:1 vrativši se u vrh tabele i trenutno je šabački klub treći na tabeli sa tri boda zaostatka u odnosu na vodeću Inđiju. Utakmica nije dobro...\n4. okt 10:29\nVK Šabac u narednoj rundi kvalifikacija za Kup Evrope\nVaterpolisti kluba " Šabac" obezbedili su plasman u narednu rundu kvalifikacija za Kup Evrope, izborivši drugo mesto na prvom kvalifikacionom turniru održanom u Holandiji.Od 30. septembra do 3. oktobra, u četiri takmičarska dana, u...\n4. okt 10:28\nMačvanska okružna liga: Rezultati 7. kola\nU nedelju 3.oktobra odigrano je 7. kolo Mačvanske okružne lige. Posle ovog kola na tabeli je prvi tim Podrinja iz Lozničkog Polja sa 16, a prate ga Radnički iz Klubaca i Hajduk Stanko iz Crne Bare sa po 15 bodova, dok su na začelju...\n4. okt 10:47\nU nedelju ŽKK "Duga" dočekuje Partizan\nUtakmica 1. kola Prve ženske lige Srbije za košarkašice između ženskog košarkaškog kluba "Duga" i beograskog "Partizana" je na programu u nedelju 03.10.2021. godine sa početkom u 18 časova u hali Šabačke gimnazije. prisustvo...\n2. okt 15:52\nSutra 7. kolo Mačvanske okružne lige\nU nedelju 3.oktobra igra se 7. kolo Mačvanske okružne lige. Na tabeli je prvi Radnički iz Klubaca sa 15 bodova, dok ga prate sa bodom manje Rudar iz Brasine i Majur, doko su na začelju Milan Orlić iz Novog sela sa 4, Lipolist sa 3...\n2. okt 15:53\nNagrade najboljim sportistima\nSvečana dodela nagrada najuspešnijima u oblasti sporta na teritoriji grada Šapca u 2020-oj godini izvršena je u Sokolani pod organizacijom Sportskog saveza Šabac. Pored uobičajenih dodeljena su i specijalna priznanja najboljim...\n29. sep 12:43\nU prethodnih nekoliko nedelja takmičari AK "Sprinta" ostvarili su zapažene rezultate na više takmičenja. Veljko Rosić je ostvario zavidne plasmane - Prvak Srbije u konkurenciji mlađih juniora u skoku motkom i Pobednik Kupa Srbije...\n29. sep 13:10


SREDSTVA ZA TRETMAN VODE U SISTEMU GREJANJA KLINIČKOG CENTRA SRBIJE (2018) - Centar za primenjene evropske studije\nSREDSTVA ZA TRETMAN VODE U SISTEMU GREJANJA KLINIČKOG CENTRA SRBIJE (2018)\nPostupak javne nabavke sredstava za tretman vode u sistemu grejanja Kliničkog centra Srbije predstavlja klasičan primer favorizovanja određenog ponuđača od strane naručioca korišćenjem diskriminatorskih tehničkih specifikacija, odnosno pozivanjem na tehničke specifikacije koje označavaju dobra određene proizvodnje.\nNaime, u konkretnom slučaju naručilac je u konkursnoj dokumentaciji unapred odredio hemijski sastav traženog sredstva, precizno navevši komponente koje mora da sadrži.\nNa činjenicu da je zahtevanim tehničkim karakteristikama favorizovan tačno određeni proizvod („HYDRO-X Boiler Compound”) koji može da ponudi isključivo jedan ponuđač („Ovex inženjering” d.o.o. iz Beograda), te da su na taj način sprečeni svi ostali ponuđači da učestvuju u postupku, naručiocu je pre isteka roka za podnošenje ponuda ukazalo zainteresovano lice najpre kroz zahtev za pojašnjenje konkursne dokumentacije, a potom i podnošenjem zahteva za zaštitu prava.\nOn je naveo da je za isti predmet nabavke ugovor dodeljivan prethodne tri godine upravo ponuđaču „Ovex inženjering” d.o.o. iz Beograda, te da je iz tog razloga potrebno izmeniti konkursnu dokumentaciju tako da u okviru tehničkih karakteristika budu predviđene funkcije koje sredstvo za tretman vode treba da postigne u sistemu daljinskog grejanja, ali bez određivanja konkretnog hemijskog sastava unapred.\nNaručilac je, međutim, negirao sve navode zainteresovanog lica, ukazujući da ni na koji način nije diskriminisao potencijalne ponuđače, te da su tražene tehničke karakteristike rezultat dugogodišnjeg praćenja rezultata u tretmanu vode, kao i da želi da dobije što kvalitetniji proizvod da bi imao što bolju zaštitu svog postrojenja. Republička komisija je, s druge strane, bez prethodne provere navoda zainteresovanog lica i bez provere predloženog dokaza (bezbednosnog lista) iz kojeg se jasno moglo utvrditi da li je naručilac prilikom određivanja tehničkih specifikacija prepisao komponente favorizovanog proizvoda, u potpunosti prihvatila tvrdnje i obrazloženje naručioca.\nRezultat ovog postupka javne nabavke je bio taj da je ugovor dodeljen upravo ponuđaču „Ovex inženjering” d.o.o. iz Beograda koji je ponudio proizvod „HYDRO-X Boiler Compound” (kao i 2013, 2014, 2015, 2016. i 2017. godine, ali i sledeće 2019. godine), na šta je i upozoravalo zainteresovano lice u zahtevu za zaštitu prava. U svim slučajevima kada mu je dodeljen ugovor za ovaj predmet javne nabavke, jedina prihvatljiva ponuda je bila njegova ponuda, a cena koju je nudio je bila približna procenjenoj vrednosti javne nabavke.\nOno što još više zabrinjava je da ovaj slučaj nije usamljen, te da su još neki naručioci godinama favorizovali istog ponuđača i isti proizvod, o čemu govori i studija slučaja javne nabavke sredstva za kondicioniranje vode u sistemu daljinskog grejanja Obrenovca.


Hocu.ba Besplatne prezentacije o Univerzitetu Cattolica iz Milana u Banjoj Luci – Hocu.ba\nBesplatne prezentacije o Univerzitetu Cattolica iz Milana u Banjoj Luci\nŽeliš da studiraš u Italiji? Privlači te život u Milanu? U oktobru Via Academica organizuje besplatno predavanje u Banjoj Luci o jednom od najboljih privatnih univerziteta u Italiji – Università Cattolica del Sacro Cuore\nMentori Via Academice, kao i predstavnik Katoličkog univerziteta iz Milana Mateo Magnani, spremili su prezentacije o studijskim programima, stipendijama i mogućnostima za zaposlenje nakon studija. Na ovim događajima se želi pružiti podrška budućim studentima, kao i onima koji razmišljaju o nastavku studija u inostranstvu, a nisu sigurni koji je univerzitet najbolja opcija za njih.\nGdje i kada se prezentacija održava?\nBanja Luka (Inovacioni centar) – 11. oktobar, 19 – 21h\nAutor Hocu.ba praksa Banja Luka Via Academica\n« Događaj u Zenici: Noć istraživača 2018\nEuropski parlament mladih u Mostaru prima nove članove »


Međunarodni dan sreće – 20. mart – Palanačke novine\nGeneralna skupština Ujedinjenih nacija je pre tri godine usvojila da 20. mart bude obeležavan kao Međunarodni dan sreće.\nNa predlog Kraljevine Butana odluka je doneta jednoglasno.\nKao što je naglašeno u rezoluciji Generalne skupštine, države se podstiču da proslavljaju praznik, „između ostalog i kroz obrazovne i edukacione programe“, a kako nam danas stiže proleće mnogima je i to dovoljan (možda i jedini) razlog za sreću.\nInače zamisao predlagača o Međunarodnom danu sreće začeta je u vrletima planine Himalaja koja je kolevka mnogih duhovnih pokreta.\nNaime, oni su sedamdesetih godina prošlog veka uveli novu meru nacionalnog blagostanja koja se nije merila materijalnim bogatstvom nego osećajem sreće u narodu poznatim kao „bruto nacionalna sreća“.\nNext story Rođendanski koncert „The commandos“ u Gradskoj pivnici\nPrevious story Hit 20. marta


Upozorenje stručnjaka: Šume Srbije se suše zbog stresa\nBlic\t15.05.2018 13:46\nPodručje jugo-istočne Evrope, u kojem se nalazi i Srbija, jedno je od najugroženijih globalnim klimatskim promenama, pre svega zbog povećanja srednje godišnje temperature vazduha i neujednačne količine padavina u našoj zemlji, ocenio je dekan Šumarskog fakulteta u Beogradu Ratko Ristić.\nRistić je na međunarodnom skupu stručnjaka zemalja centralne i istočne Evrope i Kine "16+1" u Klubu poslanika u Beogradu, na kojem se razgovara o problemima vezanim za klimatske promene u svetu, nestajanju šuma i razvoju drvne industrije, istakao da u ovom trenutku postoje velike površine šuma u Srbiji koje se suše "zbog stresa", odnosno, povećanja prosečne godišnje temperature vazduha.\nOcenjuje da Srbija može mnogo da nauči od stručnjaka iz Kine jer je ta zemlja, kaže, jedan od svetskih lidera u procesu prilagođavanja na efekte klimatskih promena i prevenciju klimatskih katastrofa.\n- Srbije je mala zemlja na svetskoj mapi, ali problemi kojima smo izloženi su veoma veliki i Srbija je paradigma globalnih problema - napominje Ristić za Tanjug.\nNa skupu su predstavnici 16 zemalja i Kine predstavili probleme sa kojima se njihove zemlje susreću usled klimatskih promena, a šumarstvo je ocenjeno kao jedno od najvažnijih mera za ublažavanje efekata ovih promena.\nOsnovno pitanje za stručnjake na skupu je i kako razvijati globalnu drvnu industriju, a ne ugrožavati prirodu i kako da 5.000 firmi u našoj zemlji iz ovog sektora nastavi da se razvija, ali bez uticaja na prirodno okruženje.\n- Srbija, posle tranzicionih dešavanja, ima industriju drveta kao jednu od najvitalnijih grana privrede koja zapošljava 30 hiljada ljudi i prihoduje više od milijardu evra - rekao je Ristić.\nKineske kompanije žele da ulažu u našu drvnu industriju\n- Pored tradicionalnih tržišta Severne Amerike, Rusije i područja Balkana, Srbija je veoma zanimljiva za kineske kompanije koje ovde kupuju vrlo kvalietno drvo i prerađuju vrhuinske proizvode u svojim kompanijama i širom sveta - objašnjava dekan Šumarskog fakulteta.\nPitanja kako da se koriste šume u Srbiji, a da se ne napravi šteta i podrži razvoj industrije drveta, a građanima obezbedi svake godine dovoljana količina drveta za ogrev, biće tema i narednih godina za stručnjake za klimatske promene.\nZato, kaže Ristić, predlaže se, pre svega, bolja organizacija nadležnih institucija, odgovorniji odnos pojedinaca prema šumamam kao i promena niza zakona te brži "uvoz" savremenih pozitivnih iskustava i znanja iz sveta.


Šezdeset i osam dana: Ko ovo štiti? - SNEWS\nBy SNews 31. Maja 2021. 150\nPrije šezdeset i osam dana u komentarima teksta “Nova hajka botova na Arap džamiju”, na divljem portalu sandzakpress.net, skoro 15 sati trajao je otvoren poziv na ubijanje. Redakcija našeg portala uputila je Višem javnom tužilaštvu u Beogradu Odjeljenju za visokotehnološki kriminal zahtjev za izjavu-informacije o preduzetim mjerama u vezi ovog slučaja. Iz tog tužilaštva 9. aprila 2021. godine je stigao odgovor u kojem je navedeno da je za tražene informacije, potrebno da se obratimo Posebnom odjeljenju za borbu protiv visokotehnološkog kriminala Republičkog javnog tužilaštva i istom smo ista pitanja proslijedili. Odgovor nije stigao do momenta objavljivanja ovog teksta. SNews je, sa istim pitanjima, 29. aprila 2021. godine, Republičkom javnom tužilaštvu uputio Zahtjev za pristup informacijama od javnog značaja.


EIB obustavlja finansiranje projekata vezanih za fosilna goriva - Nova ekonomija\nEIB obustavlja finansiranje projekata...\nEvropska investiciona banka (EIB) usvojila je nove kriterijume za finansiranje energetskih projekata koji podrazumevaju obustavljanje kreditiranja svih projekata vezanih za fosilna goriva do kraja 2021. godine, prenosi portal Novac.hr.\nNakon tog perioda, EIB će finansirati energetske projekte koji će prilikom proizvodnje jednog kilovat-časa rezultirati sa manje od 250 grama ugljen-dioksida. Po trenutno važećim standardima, EIB odobrava sredstva za kilovat-čas koji rezultira sa 550 grama tog gasa staklene bašte.\nNova pravila će diskvalifikovati proizvodnju struje iz gasnih elektrana, osim u slučajevima kada ne idu ruku pod ruku sa sistemima za sekvestraciju jedinjenja ugljenika ili drugim načinima za umanjenje posledica po klimu planete.\nIsta mere će, naravno, ugroziti i finansiranje elektrana na druga fosilna goriva, poput uglja, koji je glavno energent u termoelektranama u Srbiji.\nEIB je takođe najavio da će obezbediti oko hiljadu milijardi evra za finansiranje održivih investicija i klimatskih akcija do 2030. godine.\nCilj kome su posvećeni i Evropska unija i EIB jeste dostizanje 32% proizvedene struje iz obnovljivih izvora energije tokom sledeće decenije, a finansijska institucija EU je najavila da će do 2025. godine predstavljati polovinu svih njenih operacija.\nRojters je nedavno objavio, pozivajući se na poverljive dokumente, da će finansiranje projekata u Ukrajini, Hrvatskoj i drugim parnerskim zemljama EU možda biti nastavljeno budući da je Mađarska zatražila izuzeće od ovakvih mera. Razlog nastavka finansiranja bila bi bojazan da će te zemlje u protivnom biti prisiljene osloniti se na Rusiju za svoju proizvodnju struje.\nZaštita u konkursima za projekte koje u Srbiji ...\nKad stiže kanalizacija u Borču: Od EIB donacija...\nFormirana radna grupa za autoput Beograd-Zrenja...


Javna prodaja pančevačke “Staklare” › Made-in-Germany.rs\nJavna prodaja pančevačke “Staklare”\nObjavljen je oglas Agencije za privatizaciju za prodaju putem javnog nadmetanja imovine “Industrije stakla” iz Pančeva.\nImovina pančevačke „Staklare“ u ponudi je po početnoj ceni od 11,9 miliona eura, a rok za dostvljanje prijava za učešće na aukciji ističe 15. jula 2015. godine, prenosi agencija „Beta“.\nU martu 2012. godine “Staklaru” je od “Srbijagasa” kupio za 35 miliona eura konzorcijum bugarskih firmi “Rubin” i “Glass industry”, čiji je vlasnik Korporativno-trgovinska banka iz Sofije, međutim, novi vlasnik nije ispunjavao ugovorene obaveze.\nNa poziv Agencije za privatizaciju za prodaju “Industrije stakla” iz Pančeva do sada je stiglo sedam pisama zainteresovanih investitora, među kojima su i dve kineske kompanije.\nProdaja “Prve petoletke – Delovi” do 7. avgusta\nOglašena prodaja Izdavačke firme „RAD“\nImovinu “29. novembra” kupili Nemci\nProdaja “Fabrike šećera” iz Požarevca\nSiemens predstavio industrijske novitete\nOd MiG na 29/05/2015 / Finansije, Hemijska industrija, Industrija, Investicije, Proizvodnja, Tehnologija / Ostavite komentar\nU Drezdenu sastanak ministara i guvernera G7\nGIZ pomaže mladima Jablaničkog i Nišavskog okruga


Naslovna » Porodica » Deca » Kuća kralja Petra I: S ove strane muzike\nS ove strane muzike\nAh Neša 14. maj 2014. Deca Komentari su isključeni na Kuća kralja Petra I: S ove strane muzike\nReč je o mjuziklu sačinjenom od brzih dijaloga i zaokruženih muzičkih numera, namenjenim deci svih uzrasta (od tri do 14 godina), jer se njegov slojeviti sadržaj može pratiti na više različitih nivoa. Tako najmlađa publika predstavu „S ove strane muzike“ čita kao bajkovitu priču, a deca starijeg uzrasta se na zabavan način muzički opismenjuju.\nPriča je smeštena u sadašnje vreme. Sedmoro dece, od kojih svako na svoj način, kroz prirodu, koja upravlja zakonitostima muzike, upoznaju sebe same. To je bajkovito ulaženje „s ove strane muzike“ u samu njenu dušu, a dušu muzike čine tonovi koji, kao i ljudi, imaju svoje osobine i uzajamne odnose.\nPubliku kroz predstavu „S ove strane muzike“ vode studenti master studija Muzičke pedagogije FMU, a pozorišna trupa nastala je 2010. godine, u okviru predmeta Improvizacija za glas i klavir. Članovi trupe su Anita Savić, Nevena Trivić, Stanislava Budišin, Nina Palinkaš, Kaća Zenović, Dalija Čukvas i Milena Miladinović, a idejni tvorac i rukovodilac trupe je Vera Milanković. Režiju predstave „S ove strane muzike“ potpisuje Aleksandar Nikolić.\nAutor scenarija, stihova i muzike je Vera Milanković, redovni profesor FMU, koja je pored bogatog i raznovrsnog opusa, srpskoj publici poznata po brojnim programima za decu. Vera Milanković autor je i brojnih kompozicija naručenih za školska takmičenja, festivale i koncerte. (danubeogradu.rs)\nTagovideca dub izlasci koncert kuća kralja petra I muzika porodica pozorište vesti za dž\nPrethodni Pojačana pripravnost: Očekuju se obilne padavine\nSledeći Kompanija Kyocera predstavljena u Beogradu


Zagađenje vazduha: London uveo eko taksu za automobile u centar – Poslovni portal o upravljanju otpadom i reciklaži\nBy Reciklaza.biz april 11, 2019 april 11, 2019\nU borbi protiv zagađenja vazduha, londonske vlasti su počele da naplaćuju nove takse za vožnju automobila po centru britanske prestonice.\nVozači starijih vozila koja emituju više štetnih supstanci moraju da plaćaju pristup centralnoj gradskoj zoni u bilo koje doba dana.\nTransport za London očekuje da će ovaj potez smanjiti nivo zagađenja u prestonici, a procenjeno je da će oko 40.000 vozila plaćati taksu svakog dana.\nGradonačelnik Londona Sadik Kan rekao je da je „napravljen značajan korak“ u borbi protiv zagađenja vazduha u prestonici.\nMeđutim, Federacija malih biznisa saopštila je da su mnoge male firme zabrinute za „budućnost poslovanja“ zbog „dodatnog opterećenja“.\nVećina vozila će svakog dana morati da plaća 12,5 funti za ulazak u to područje.\nPromene u telu kao posledica zagađenja vazduha\nVlasnici mogu onlajn da provere da li njihovo vozilo ispunjava standarde, ali u širem smislu ona koja ne zadovoljavaju standarde su:\nmotocikli koji ne ispunjavaju Euro 3 standarde (proizvedeni pre 2007. godine)\nvozila na benzin koja ne ispunjavaju Euro 4 standarde (proizvedena pre 2006. godine)\ndizel vozila koja ne ispunjavaju Euro 6 standarde (proizvedena pre 2016. godine)\nautobusi i kamioni moraju da ispunjavaju Euro 6 standarde ili da plate 100 funti dnevno\nSvako ko ne plati taksu će se suočiti sa novčanom kaznom u iznosu od 160 funti, iako nakon prvog prekršaja mogu samo pismom dobiti upozorenja.\nTransport za London procenjuje da bi nova taksa mogla da smanji emisiju štetnih gasova na putevima za oko 45 odsto za dve godine.\nEko taksa u Srbiji\nIako je kvalitet vazduha u mnogim gradovima u Srbiji loš, a zagađenje visoko, lokalne samouprave ni u jednom od gradova nisu odlučile da uvedu ekološku taksu za vožnju.\nOvakva taksa se naplaćuje za ulazak u neka zaštićena područja i nacionalne parkove.\nTako se za ulazak vozilom u Park prirode Šargan – Mokra Gora više od 10 godina plaća između 100 i 700 dinara dnevno, u zavisnosti od kategorije vozila.\nI za ulazak u Nacionalni park Kopaonik vozači od oktobra 2017. moraju da izdvoje od 150 do hiljadu dinara dnevno.\nUkoliko automobilom idete za vikend na Frušku Goru to morate da platite 150 dinara. Taksa se u tom nacionalnom parku naplaćuje samo vikendima.\nProšle godine najavljeno je i uvođenje slično nameta za ulazak na područje Zlatibora, ali takva taksa i dalje nije uvedena, a najverovatnije neće ni biti.\nSlovenija je 2017. najavila uvođenje ekološke takse za ulazak vozila u centar Ljubljane, međutim naplate i dalje nema.\nCrna Gora je od 2008. do 2012. naplaćivala „ekološku taksu za ekološku državu“, a sva vozila koja su ulazila u tu zemlju plaćala su od deset do 150 evra, u zavisnosti od kategorije.\nTom Edvards, BBC dopisnik u oblasti saobraćaja, London\nU Londonu je jutros bilo veoma vlažno i maglovito i većina ljudi verovatno nije primetila da se nešto promenilo.\nAli London je napravio veliki korak u pokušaju da pročisti vazduh.\nOno što je prethodni gradonačelnik Boris Džonson odobrio 2013. godine, sada je sproveo Sadik Kan.\nGradska kuća je saopštila da je The Ultra Low Emission Zone ( ULEZ) već promenio ponašanje stanovnika, pa je opao broja vozila u centralnom Londonu i porastao je broj vozila koja su u skladu sa standardima.\nPlan je da kvalitet vazduha u Londonu bude u granicama normale do 2025. godine.\nDrugi gradovi razmatraju da zabrane dizelaše, ali London je napravio radikalan korak koji ga stavlja na vrh liste gradova koji se bore za čistiji vazduh. Ostali pažljivo prate šta se dešava.\nSandra Grin iz Clear Air Parents Networkje za BBC rekla da je to „zaista veliki korak“.\n„Zagađenje koje nastaje zbog saobraćaja, odnosno privatnih automobila – uzrokuje zdravstvene probleme za buduću generaciju – i bilo je krajnje vreme da preduzmemo nešto“, kazala je.\nPrema podacima iz Gradske skupštine, više od 60 odsto vozila koja su se u martu kretala u užoj gradskoj zoni ispunjavalo je standarde.\nOko 27.000 vozila koja ne ispunjavaju standarde isključeno je iz saobraćaja tokom protekla dva meseca, što je dovelo do toga da se ukupan broj automobila koji ulaze u centar prestonice Velike Britanije smanji za 11 odsto.\nMeđutim, neki vozači su besni pošto je Vlada prethodno preporučila kupovinu dizel automobila koji su sada na meti novih taksi.\nDžim Parker, direktor kompanije za popravku automobila Boleyn, kaže da nameti „zaista nisu fer“.\n„Ne radi se samo o nama, već o čitavoj industiji – o svima koji poseduju kombi ili avion i od toga zarađuju za život“, rekao je on.\nIzGo Ultra Low, vladine kampanje za električna vozila, saopšteno je: „Nikada nije bilo bolje vreme za vozače da odluče da pređu na električna vozila“.


Miletić i Bentler o saradnji Vojske Srbije i KFOR-a\nNačelnik Generalštaba Vojske Srbije general-potpukovnik Miloje Miletić razgovarao je u Prištini sa komandantom KFOR-a general-potpukovnikom Markusom Bentlerom o jačanju saradnje Vojske Srbije i međunarodnih snaga.\nCilj susreta bio je jačanje saradnje i nivoa bezbednosti duž administrativne linije, saopštilo je Ministarstvo odbrane Srbije dodajući da je ’reč o sastanku visokog nivoa Zajedničke komisije za primenu Vojnotehničkog sporazuma’. Na dnevnom redu bila su i pitanja u vezi opšteg stanja bezbednosti na Kosovu i Metohiji, kao što su napadi na predajnike mobilne telefonije i obaveze KFOR-a po pitanju verskih objekata i objekata kulture. Razgovaralo se o pitanjima od zajedničkog interesa kao što su borba protiv krijumčarenja, bezbednost na prelazima i problem ilegalnih prelazaka administrativne linije. Ovakvi sastanci visokog nivoa jačaju odnose i saradnju između Vojske Srbije i KFOR-a u korist svih ljudi koji žive u regionu, dodaje se u saopštenju.\n06.03.2021 Donja Gušterica: Mladić se razneo bombom (919)


VAŽNO: Saznajte da li ste zaštićeni od malih boginja! - Bebac.com\nVAŽNO: Saznajte da li ste zaštićeni od malih boginja!\n07.03.2018. / Izvor: Bebac.com\nEvo kako da proverite da li ste vakcinisani i da li ste u dovoljnoj meri zaštićeni od malih boginja\nUz pomoć testa iz krvi, sa sigurnošću možemo saznati da li smo vakcinisani i u dovoljnoj meri zaštićeni od malih boginja!\nCena testa u Jugolab laboratoriji iznosi 1300 dinara.\nZa sve nas koji brinemo o tome da li smo vakcinisani, da li smo preležali male boginje i da li smo u dovoljnoj meri zaštićeni od malih boginja, dobra vest je da na vrlo jednostavan način možemo to sa sigurnošću da otkrijemo!\nDokaz o tome da li smo preležali male boginje ili smo kompletno vakcinisani dobija se uvidom u serološki test (IgG antitela na morbile).\nPo rečima dr Slađane Golubović, specijaliste mikrobiologije iz Jugolab laboratorije, u pitanju je veoma jednostavna analiza, a rezultati stižu već nakon 3 sata.\n„Analiza se radi iz venske krvi, a testom utvrđujemo postojanje antitela na antigene virusa morbila. Ukoliko postoje antitela u krvi možemo sa sigurnošću da kažemo da je osoba stekla imunitet ili tako što je preležala bolest ili putem vakcinacije. U oba slučaja, osoba može biti sigurna da neće oboleti ukoliko dođe u kontakt sa zaraženom osobom“ – rekla je dr Golubović.\nCena ovog testa u Jugolab laboratoriji je 1300 dinara.\nLokacije na kojima se nalaze Jugolab laboratorije možete pogledati OVDE.\nTest možete uraditi i Biomedica laboratorijama po ceni od 1350 dinara. Lokacije Biomedica laboratorija pogledajte OVDE.\nDa li treba da radim test i ako sam vakcinisan - a?\nAko ste rođeni posle 1971.godine, a pre 1996.godine velike su šanse da ste vakcinisani ali samo jednom dozom vakcine.\nUkoliko ste primili samo jednu dozu vakcine pre 20 i više godina, a dođete u kontakt sa obolelim MOŽETE OBOLETI, jer jedna doza vakcine ne obezbeđuje potpuni dugoročan imunitet.\nImunitet nakon vakcinacije traje decenijama. Vremenom, on se gubi kod 0-5% vakcinisanih, što ne ugrožava kolektivni imunitet populacije u sprečavanju pojave epidemija, ali ukoliko niste u dovoljnoj meri zaštićeni, vaše zdravlje može biti ugroženo.\nKako biste bili sigurni u to da li ste zaštićeni – uradite test!\nPreležali ste boginje ali niste sigurni koje?\nKada se jednom preleže male boginje stvara se doživotni imunitet ali često nismo sigurni u to da li smo preležali boginje i ako jesmo, koju vrstu boginja smo imali u detinjstvu. Preležane ovčije boginje ne stvaraju imunitet prema morbilama, odnosno malim boginjama.\nKako razlikovati različite vrste boginja>>>\nSvaka osoba koja nije stekla specifični imunitet (bilo vakcinacijom ili time što je preležala male boginje) ima veliki rizik da se pri kontaktu sa obolelom osobom zarazi i da oboli.\nKako biste zaštitili i sebe i druge, važno je da proverite da li ste u dovoljnoj meri zaštićeni!\nOvo je posebno važna informacija za trudnice, roditelje koji dolaze u kontakt sa decom, osobe osetljivog zdravstvenog stanja i sve one osobe koje nisu u dovoljnoj meri zaštićene, a spadaju u osetljivu grupu kada je reč o komplikacijama izazvanih malim boginjama.\nRizik od komplikacija je posebno izražen kod nevakcinisane male dece i starijih od 20 godina!\nTokom epidemije, ukoliko dolazite u kontakt sa bolesnom osobom ili trudnicom koja nema stečen imunitet važno je da proverite da li ste zaštićeni od malih boginje jer u suprotnom možete ugroziti zdrvalje trudnice ili dodatno naškoditi već oboleloj osobi.\nOsoba zaražena malim boginjama, prenosilac je infekcije pre pojave prvih simptoma!\nIgračke da svi budete smireni i zadovoljni\nZašto premijerka države koja se bori za natalitet, ignoriše roditelje?\nŠESTA ŽRTVA MALIH BOGINJA Preminulo četvorogodišnje dete\nDa li igg test vazi za sve vrste boginja?\nRadila sam Igg na Morbile pre nekoliko meseci i po rezultatu imam 13,1 antitela u krvi. Preko 9 je pozitivan rezultat, tj znak da ste ili prelezali ili primili vakcinu. E sad, kako ja da znam da je taj broj dovoljan, tj da li je to jedna doza vakcine ili dve ili uopste nije vakcina nego sam ih... Čitaj dalje\nJa sam trudnica u devetom mesecu, testirala sam igg na morbile, rezultat je 400, a piše preko 250 je pozitivan rezultat. Mene interesuje da li je to dovoljno da zaštiti i mene i bebu nakon porodjaja, jer se bliži...


"TRUJU" SVET O UTICAJU KINE: Šta se krije iza pisma evropskih poslanika navodno zabrinutih za ekologiju u Srbiji | Novosti.RS\nDobre veze Srbije i Kine mnogima trn u oku\nNajnoviji pokušaj da se skrene pažnja na taj uticaj, stiže od grupe evroparlamentaraca predvođenih članicom nemačkih Zelenih Violom fon Kramon. U pismu koje su poslali evropskom komesaru za proširenje Oliveru Varheljiju, oni upozoravaju da kineske investicije u Srbiji pričinjavaju štetu životnoj sredini, ne samo u našoj zemlji već i u okruženju.\n- Pitate se zašto Srbija ne poštuje regulativu o zagađenju vazduha. Zato što Vučić daje poreske olakšice kineskim investitorima umesto da ih kažnjava jer se ne pridržavaju pravila - tvrdi Fon Kramonova.\nPojedini mediji, međutim, prenose, pozivajući se na izvore iz Brisela, da se ispod brige za ekologiju, kriju bar dva nivoa interesa. Na jednom nivou, navodno, deo evroparlamentaraca smatra da Vučića treba pritisnuti pričom o Kinezima da bi pristao na veće ustupke opoziciji u dijalogu o izbornim uslovima. Na drugom, reč je o rastućem strahu u EU i Americi zbog snažnog ekonomskog uticaja Kine na Balkanu, ali i u samoj Uniji, koji je u krizi izazvanoj koronom samo učvršćen i dodatno ojačan.\nKINESKA AMBASADORKA ČEN BO: Poželela Srbiji uspeh na Sajmu u Šangaju\n07. 11. 2020. u 11:47\nPREDSEDNIK VUČIĆ: Ponosni smo na prijateljstvo sa Kinom, zahvalnost Siju na pomoći Srbiji\n07. 11. 2020. u 11:37\n23. 10. 2020. u 17:17\nBRNABIĆ SA ĐIEČIJEM: Srbija će nastaviti strateško partnerstvo sa Kinom\n12. 10. 2020. u 16:26\n- Radi se o dvostrukoj zloupotrebi - kaže analitičar Dragomir Anđelković. - To je propaganda protiv kinesko-srpskih odnosa. Pitanje je, međutim, ako to nisu dobre investicije, zašto Zapad sarađuje sa Kinom. Najveće kineske investicije u Srbiji povezane su sa Amerikancima i Kinezima. Kompanije "Nevsun" i "Friport" prodale su nalazišta bakra u Srbiji Kinezima za oko dve milijarde dolara. To je najveća kineska investicija u Srbiji. I sada kada Kinezi prave rudnike, to je Amerikancima problem. A nije problem da oni zarađuju na tome. To govori o tome do koje mere je to prljava geopolitička igra, bez ikakvog drugog utemeljenja.\n"Loš uticaj Kine" ušao je u rečnik američkih političara. Bivši državni sekretar SAD Majk Pompeo više puta je na uticaj Kine upozoravao čelnike regiona, pa i nekih zemalja EU poput Rumunije. Sada se već čuju glasovi analitičara i profesora političkih nauka bliskih novoj administraciji u Vašingtonu da bi predsednik DŽozef Bajden trebalo da obrati veću pažnju na prisustvo Kine u našem delu svetu.\nPoznavaoci situacije ističu da snažan prodor Pekinga Ameriku i EU zabrinjava i više od ruskog uticaja, jer su svesni činjenice da Moskva ima dugu tradiciju prijateljstva sa Beogradom i još nekim balkanskim zemljama. S druge strane, ekonomska moć Kine je ogromna i nosi veći potencijal da ugrozi ekonomske interese Zapada, nego privreda Rusije.\nSama Fon Kramonova, koja je na čelu grupe koja je pisala Varheljiju, i ranije je oštro kritikovala Kinu i njeno prisustvo u Evropi. U Srbiji je dobro poznata i kao izvestilac za Kosovo u Evropskom parlamentu, iako se često mnogo direktnije bavi politikom Beograda nego Prištine. Na početku epidemije kritikovala je Vučića zato što je dočekao isporuku kineske medicinske pomoći na aerodromu i optužila ga da borbu protiv kovida koristi protiv EU i za glorifikaciju Kine.\nIstupala je i protiv Vašingtonskog sporazuma, tvrdeći da nema pravno dejstvo i da je to bio samo pi-ar potez Ričarda Grenela. Zalagala se i protiv ideje o razgraničenju Beograda i Prištine, uz ocenu da to nije bio predlog Amerike, već ideja nekadašnjeg savetnika za nacionalnu bezbednost DŽona Boltona. Francuski evroposlanik Tijeri Marijani nedavno je kritikovao njen izveštaj o Kosovu nazivajući ga neuravnoteženim, slepim i ideološkim. Optužio ju je da je u izveštaju sakrila činjenicu da je Hašim Tači optužen za ratne zločine i da traži viznu liberalizaciju za Prištinu dok oni ukidaju osnovna prava i vladavinu zakona.\nFIŠEROVA PARTIJSKA KOLEGINICA\nVIOLA fon Kramon je članica nemačkih Zelenih i nekadašnja poslanica Bundestaga. NJena partija trenutno je opoziciona i ima najmanju poslaničku grupu u nemačkom parlamentu. Podrška Zelenima, međutim, poslednjih godina je u stalnom porastu. U slučaju da na narednim izborima budu deo nove koalicione vlade i uticaj Fon Kramonove mogao bi da značajno poraste. Zeleni su, inače, bili deo koalicione vlasti sa SDP od 1998. do 2005. U Srbiji je zapamćen jedan od vodećih članova Zelenih Joška Fišer koji je u vreme bombardovanja bio ministar spoljnih poslova i vicekancelar Nemačke.\nSrbija i Kina EU Kina Viola Fon Kramon Životna sredina Investicije\n11:42 TUŽILAŠTVO TRAŽI: Pritvor za pet beogradskih komunalnih milicajaca


BUNDESLIGA Borusija na pogon novajlija savladala "srpsku koloniju" iz Frankfurta\nFudbaleri Borusije Dortmund savladali su Ajntrajht, za koji su na ovoj utakmici igrali naši igrači Filip Kostić, Mijat Gaćinović i Luka Jović, sa 3:1 u prvom meču trećeg kola Bundeslige.\nPoveli su "milioneri" u 36. minutu kada je Dijalo, pojačanje iz Majnca, odlično reagovao nakon kornera, najpre glavom što je golman Trap zaustavio, ali je lopta pala tačno na nogu mladom defanzivcu koji ju je sproveo u mrežu.\nIzjednačenje Ajntrahtu doneo je Haler u 68. minutu kada je spremno dočekao odbijeni centaršut sa desnog krila i u padu savladao Burkija.\nSamo četiri minuta kasnije Volf, još jedan novajlija upravo iz redova tima iz Frankfurta, prizemnim i preciznim šutem povisio je na 2:1, a tačku na meč stavio je Pako Alkaser, pojačanje iz Barselone, u 88. minutu kada je vrlo jako i neodbranjivo poslao "bubamaru" iza leđa Trapa.\nMijat Gaćinović i Filip Kostić odigrali su svih 90 minuta u dresu aktuelnog osvajača Kupa Nemačke, dok je Luka Jović ušao na teren u 63. minutu umesto Fabijana.\nBorusija Dortmund - Ajntraht 3:1 (1:0)\n(Dijalo 36, Volf 72, Alkaser 88 - Haler 68)\n15.30 Bajern - Bajer Leverkuzen\n15.30 Fortuna - Hofenhajm\n15.30 Majnc - Augzburg\n15.30 Lajpcig - Hanover\n15.30 Volfsburg - Herta\n18.30 Borusija Menhengladbah - Šalke\n15.30 Verder - Nirnberg\n18.00 Frajburg - Štutgart\nKOSTIĆ SE VRAĆA NA "MESTO ZLOČINA" Ajntraht protiv "davljenika" za proboj ka vrhu Bundeslige


Lokalne vesti - Petak 13.12.2019 - 10:46\nPotpredsednica Vlade Srbije i ministarka građevinarstva, saobraćaja i infrastrukture prof. dr Zorana Mihajlović, potpisala je finansijske ugovore sa nemačkom razvojnom bankom KfW ukupne vrednosti 11 miliona evra, za relizaciju projekata izgradnje regionalnih deponija u Kruševcu i Vranju.\nOna je rekla da su obezbeđena još 22 miliona evra, što čini ukupno 33 miliona evra za izradu projektne dokumentacije i izgradnju regionalnih deponija za čvrsti otpad u Kruševcu i Vranju.\nAmbasador Nemačke u Beogradu, Tomas Šib, rekao je da je Nemačka do sada pružala uglavnom savetodavnu pomoć u oblasti upravljanja otpadom, a sada kreće i sa konkretnim projektima.\nU ime grada Vranja, potpisivanju ugovora prisustvovali su predsednik Skupštine grada Dejan Tričković i direktor JKP “Komrad” Zoran Dimitrijević.\nTričković je rekao da se deo ugovora koji je vezan za Vranje odnosi na unapređenje kapaciteta deponije “Meteris”, koja je izgrađena 2002. godine sa rokom trajanja od 15 godina.\n“Vranje će po veoma povoljnim uslovima dobiti sredstva za izradu projektno - tehničke dokumentacije, a potom i za proširenje deponije “Meteris”, čime će ona prerasti u objekat regionalnog karaktera - rekao je Tričković.\nKako je planirano, buduća regionalna deponija imaće kapacitet za 200.000 korisnika.


Novi Pazar: Ruždija Šabotić počeo štrajk glađu – Tutinske Novine\nNovi Pazar: Ruždija Šabotić počeo štrajk glađu\nNovopazarac Ruždija Šabotić, jedan od učesnika svakodnevnih protesta građana, počeo je danas štrajk glađu, tražeći na taj način od nadležnih smjenu vršioca dužnosti direktora Opšte bolnice Meha Mahmutovića, ali i cijele uprave ove ustanove.\nOn je novinarima rekao da, osim toga, on, ali i svi građani žele da se konačno izađe sa tačnim brojem preminulih od posljedica koronavirusa u Novom Pazaru.\nŠabotić traži i da se javnost obavijesti kako su potrošene brojne donacije koje je ova ustanova dobila posljednjih mjeseci, kao i da se Više javno tužilaštvo uključi u proces i pokrene istragu na osnovu informacija koje su iznošene u javnosti.\nOn je štrajk počeo jutros ispred zgrade Dečijeg odjeljenja Opšte bolnice, međutim, brojno obezbjeđenje i policija ga je sklonila sa tog mjesta, uz tvrdnje da je tu crvena zona, pa je Šabotić štrajk nastavio ispred Doma zdravlja.\nOsim Šabotića, obezbjeđenje bolnice uklonilo je i medije koji su izvještavali sa lica mjesta o ovom događaju iz kruga Opšte bolnice.\nOdređen broj građana više od mjesec dana svakodnevno u 18 sati protestuje ispred ove ustanove tražeći Mahmutovićevu smjenu, tvrdeći da ih okuplja zajednički interes- da se stanovnici ovog grada liječe kao ljudi.\nBERANE: POČELO ASFALTIRANJE GRADSKIH SAOBRAĆAJNICA\n(VIDEO) U Ljeskovi i Naboju asfaltirano 2,3km puteva